ཁྱེད་ཚང་གི་ཁྱིམ་མཚེས་ཀྱིས་རྐུ་ཤོར་གྲངས་འབོར་རྫུན་ཞུ་བྱས་པ་དེས་སྙོན་འཛུགས་ཉེས་པ་བསགས་འདུགཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཉེས་ཁྲིམསཀྱི་དོན་ཚནནངདོན་དངོས་རྫུན་བཟོ་བྱས་ནས་མི་གཞན་ལ་སྙོན་བཙུགས་ཏེ།མི་གཞན་གྱི་ཉེས་དོན་རྩད་གཅོད་ཐེབས་སུ་འཇུག་རྒྱུའི་བསམ་ངན་བཅངས་ན།ལོ་གསུམ་མན་གྱི་དུས་བཅད་བཙོན་འཇུག་དང་བཀག་སྐྱིལ།ཡང་ན་རྩིས་སྤྲོད་དོ་དམ་བཅས་བྱེད་ཆོག་པ་དང་།མཇུག་འབྲས་ཚབས་ཆེན་བཟོས་ན།ལོ་གསུམ་ཡན་དང་ལོ་བཅུའི་མན་གྱི་དུས་བཅད་བཙོན་འཇུག་བྱེད་ཆོགརྒྱལ་ཁབ་ལས་ཁུངས་ཀྱི་ལས་བྱེད་པས་གོང་གི་ཉེས་པ་འདི་ལྟ་བུ་བསགས་ན།ཆད་པ་ལྗིད་མོ་གཅོད་དགོས་པ་དང་།བསམ་བཞིན་མིན་པར་ནོར་ཞུ་བྱེད་པ་དང་།ཡང་ན་གཏུག་བཤེར་དོན་དངོས་དང་མི་མཐུན་པ་བྱུང་ན།གོང་གི་ཁོད་ཚན་འདིའི་གཏན་འཁེལ་མི་སྤྱོད་པ་ཡིནཞེས་གཏན་འཁེལ་གསལ་པོ་བྱས་ཡོད།ཁྱེད་ཚང་གི་ཁྱིམ་མཚེས་ཀྱི་ཁྱིམ་བདག་མས་རང་ཉིད་ཀྱི་རྐུ་ལ་ཤོར་བའི་སྒོར་གྲངས་སྟོང་གཅིག་ཡིན་པ་ཤེས་བཞིན་དུ།སྤྱི་བདེ་མི་སྣར་སྒོར་ཁྲིལྟར་རྫུན་ཞུ་བྱས་ཏེ།ཉེས་བསགས་མི་སྣར་སྤྱི་བདེ་ལས་ཁུངས་སོགས་རྒྱལ་ཁབ་ལས་ཁུངས་ཀྱི་རྩད་གཅོད་དང་ཆད་པ་ལྗིད་མོ་གཅོད་དུ་འཇུག་རྒྱུའི་བསམ་ངན་བཅངས་པ་དང་།དོན་དངོས་སུ་སྤྱི་བདེ་ལས་ཁུངས་ཀྱིས་ཀྱང་བྱེད་ཐབས་སྤྱད་དེ་ཉེས་དོན་བཀག་ཉར་སོགས་ཀྱི་ཉེས་དོན་བཙན་ཤེད་ཀྱི་བྱེད་ཐབས་སྤྱད་ཟིན་པས།ཁྱེད་ཁྱིམ་མཚེས་ཚང་གི་ཁྱིམ་བདག་མའི་བྱ་སྤྱོད་དེ་ནི་སྙོན་འཛུགས་ཉེས་བསགས་ཀྱི་ཁོངས་སུ་གཏོགས་པ་རེད།།